Vrou vas ná dood van kêrel op plaas | Maroela Media
'n 27-jarige vrou is in hegtenis geneem ná die dood van haar kêrel op 'n plaas naby Tzaneen in Limpopo.
Die polisie van Haenertsburg, 'n plekkie net buite Tzaneen, het die vrou Saterdag in hegtenis geneem ná 'n voorval vroeër die dag op die plaas.
"Die oorledene, 'n 41-jarige man, was na bewering saam met die verdagte in sy kamer in 'n werkershuis op die plaas toe die twee stry gekry het. Die verdagte het toe glo onverwags 'n skerp voorwerp uitgepluk en die man daarmee gesteek," het kol. Moatshe Ngoepe, polisiewoordvoerder van Limpopo, gesê.
"Die slagoffer het ná die voorval na buite gestruikel en daar om hulp geroep voordat hy aan sy beserings beswyk het."
Volgens Ngoepe het lede van die plaaslike gemeenskap die man om en by 02:30 hoor skree en uit hul huise gekom om die man in 'n plas bloed buite sy huis aan te tref. "Die verdagte is deur een van die lede van die gemeenskap oorval en die wapen is by haar afgeneem."
Die polisie is ontbied en die man is op die toneel dood verklaar. Die vrou is onmiddellik in hegtenis geneem. "Die polisie glo die motief vir die moord is huishoudelike geweld."
Peperduur tee hiér verbou
Is dit nou nie geweld teen mans nie?
Mense is regtig mal. Dis nou maklik om iemand sommer net met mes of iets te steek of met baksteen dood te slaan. Maar waar gaan dit als eindig. Daar is elke dag berigte van moord, oor simpel goed waaroor mense stry en baklei. Ons regstelsel is ook swak en mense kom letterlik weg met moord.